Pielikums Nr. 6

Apstiprināts ar Amatas novada domes

2019. gada 17. aprīļa lēmumu Nr. 1

(sēdes protokols Nr. 5)

**Paskaidrojuma raksts par**

**Amatas novada pašvaldības 2019. gada budžetu**

Budžets ir pašvaldības finansiālās darbības pamats un finanšu instruments, ar kuru tā  nodrošina   savu   autonomo  funkciju   izpildi,   kā   arī   veic   ekonomisko  un sociālo vajadzību sabalansēšanu ar pašvaldības finansiālajām iespējām.

Amatas novada pašvaldības budžets 2019. gadam izstrādāts, ievērojot likumos „Par pašvaldību budžetiem”, ”Par pašvaldībām”, „Par budžetu un finanšu vadību”, kā arī nodokļu likumos, LR Ministru kabineta noteikumos un citos likumdošanas aktos izvirzītās prasības.

Šī gada budžetu raksturo galvenās prioritātes: pašvaldībā esošo visu izglītības iestāžu funkciju nodrošināšana līdz 2018./2019. mācību gada beigām, izdevumu palielināšana neatliekamām sociālajām vajadzībām maznodrošinātajai sabiedrības daļai, Eiropas Savienības (ES) struktūrfondu projektu realizācija.

Pašvaldības budžets sastāv no pamatbudžeta un speciālā budžeta (neieskaitot ziedojumus un dāvinājumus).

**Budžeta ieņēmumi**

Amatas novada pašvaldības 2019. gada kopbudžeta  ieņēmumi plānoti  7 624 347 EUR apmērā, kas sadalīti divās lielās grupās – **pašvaldības pamatbudžeta ieņēmumi** 7 290 418 EUR un **pašvaldības speciālā budžeta ieņēmumi** 333 929 EUR.

**Pašvaldības pamatbudžeta** **2019. gada ieņēmumi plānoti 7 290 418 EUR apmērā.** Pašvaldības budžeta ieņēmumu palielinājums ir 6,6 %, salīdzinot ar 2018. gada budžetā plānotajiem ieņēmumiem.

Pašvaldības pamatbudžeta ieņēmumus veido: *nodokļu ieņēmumi* – iedzīvotāju ienākuma nodoklis, nekustamā īpašuma nodoklis; *nenodokļu ieņēmumi*, kuros ietilpst valsts un pašvaldību nodevas, naudas sodi, procentu ieņēmumi par kontu atlikumiem un ieņēmumiem no pašvaldību īpašuma pārdošanas; *transfertu ieņēmumi* no valsts un pašvaldību budžetiem un *budžeta iestāžu ieņēmumi*.

*Nodokļu ieņēmumi*. 2019. gadā Amatas novada pašvaldības pamatbudžeta ieņēmumi no nodokļiem plānoti 3 401140 508 EUR jeb par 4,8 % mazāk kā plānoti 2018. gada budžetā.

Lielākais īpatsvars nodokļu ieņēmumos ir iedzīvotāju ienākuma nodoklim (91,0 %) un nekustamā īpašuma nodoklim (9,0 %). Iedzīvotāju ienākuma nodokļa ieņēmumi plānoti 2 924 250 EUR jeb par 5,4% mazāk kā 2018. gada budžetā.

Nekustamā īpašuma nodokļa ieņēmumi ir plānoti 476 890 EUR jeb par 0,9 % vairāk nekā 2018. gada budžetā.

*Nenodokļu ieņēmumus* 2019. gadā plānots iekasēt 333 550 EUR apmērā jeb par 43,1 % vairāk kā 2018. gadā. Šos ieņēmumus veido procentu ieņēmumi par kontu atlikumiem, valsts un pašvaldību nodevas, naudas sodi un sankcijas, kā arī ieņēmumi no pašvaldību īpašumu pārdošanas. Nenodokļu ieņēmumu palielinājumu galvenokārt veido plānotie ieņēmumi no pašvaldības īpašuma pārdošanas.

*Transfertu ieņēmumi* (ieņēmumi, ko pašvaldība saņem no valsts vai citu pašvaldību budžetiem) 2019. gadā plānoti 3 073 331 EUR jeb par 9,2 % mazāk nekā 2018. gadā. Ieņēmumi no valsts budžeta plānoti 2 392 863 EUR. Ieņēmumi no citām pašvaldībām 679 948 EUR.

*Budžeta iestāžu ieņēmumi* 2019. gadā plānoti 482 397 EUR jeb 5,7 % vairāk kā 2018. gadā. Šos ieņēmumus – 18,1 % jeb 87 454 EUR ir plānots iekasēt par izglītības iestāžu maksas pakalpojumiem, 5,2 % jeb 24 950 EUR par nomu un īri un 76,7 % jeb 369 993 EUR par pārējiem budžeta iestāžu sniegtajiem maksas pakalpojumiem un citiem pašu ieņēmumiem.

**Pašvaldības speciālā budžeta ieņēmumi** ietver īpašiem mērķiem iezīmētos līdzekļu avotus – dabas resursu nodokli, mērķdotācijas no valsts budžeta pašvaldības autoceļu fondam.

Speciālā budžeta plānotie ieņēmumi 2019. gadā  paredzēti 333 929 EUR apmērā, kas ir  par 0,6 % vairāk nekā 2018. gadā plānotie budžeta ieņēmumi. Autoceļu fonda ieņēmumi šajā gadā ir plānoti 308 929 EUR, kas ir tikpat kā 2018. gada budžetā, ieņēmumi no dabas resursu nodokļa ir plānoti 25 000 EUR jeb par 8,6 % vairāk kā 2018. gadā.

**Budžeta izdevumi**

Budžeta izdevumi plānoti pēc nulles principa, ņemot vērā reālās finanšu iespējas un nodrošinot pašvaldības attīstības galvenos uzdevumus, piesaistot ES struktūrfondu līdzekļus.

Amatas novada pašvaldības **2019. gada kopbudžeta izdevumi** plānoti **8 603 657** **EUR** apmērā un atbilstoši ieņēmumiem sastāv no pamatbudžeta un speciālā budžeta izdevumiem, attiecīgi, **8 454 382 EUR** un **149 275 EUR**.

**Pamatbudžeta 2019. gada izdevumi plānoti 8 454 382 EUR apmērā.** Pašvaldības pamatbudžeta izdevumu palielinājums ir par 7,3 % salīdzinot ar 2018. gada budžeta plānotajiem izdevumiem. Visi pašvaldības plānotie kopējie izdevumi pēc savas ekonomiskās būtības iedalīti deviņās (pavisam tās ir desmit) funkcionālajās kategorijās.

***Vispārējiem valdības dienestiem*** apstiprināts finansējums **662 769 EUR** apmērā. Šajos izdevumos ietilpst izpildvaras institūcijas, pašvaldības parāda procentu maksājumi.

Saskaņā ar Latvijas Republikas likumu „Par pašvaldībām” un atbilstoši Amatas novada pašvaldības nolikumam, pašvaldības iedzīvotāju pārstāvību nodrošina to ievēlēts pašvaldības lēmējorgāns – dome, ko veido ievēlēti deputāti, savukārt domes pieņemto lēmumu izpildi, kā arī tās darba organizatorisko un tehnisko apkalpošanu nodrošina administrācija. Izpildvaras, Dzimtsarakstu nodaļas uzturēšanai 2019. gadā plānoti izdevumi 640 961 EUR, kas ir par 0,1 % vairāk kā 2018. gadā. Eiropas Parlamenta vēlēšanām plānots 12 000 EUR.

Iepriekšējos un kārtējā gadā saņemto aizņēmumu procentu nomaksai 2019. gadā plānots izlietot 9808 EUR.

Vispārējo valdības dienestu  izdevumu īpatsvars pamatbudžetā 7,8 %.

***Sabiedriskās kārtības un drošības*** nodrošināšanai budžetā paredzēti **191 630** **EUR** jeb 2,3 % no kopējiem izdevumiem, kas ir par 25,5 % vairāk nekā plānots 2018. gada budžetā. Palielinājumu sastāda gājēju celiņa un apgaismojuma izbūve Nītaures pagasts.

***Ekonomiskajai darbībai*** no pašvaldības pamatbudžeta izdevumiem ir plānots tērēt **591 411 EUR** jeb 7 % no kopējiem izdevumiem, kas ir par 1,3 % vairāk nekā plānots 2018. gada budžetā.

***Vides aizsardzībai*** 2019. gada budžetā plānoti **14 000 EUR** jeb 0,2 % no pašvaldības pamatbudžeta izdevumiem, kas ir vienāds ar izdevumiem 2018. gada budžetā.

***Pašvaldības teritoriju un mājokļu apsaimniekošanas*** pasākumiem budžetā paredzēti **1 378 578 EUR** jeb 16,3 % no kopējiem pašvaldības pamatbudžeta izdevumiem, kas ir par 13,8 % vairāk nekā 2018. gadā. Palielinājumu sastāda projekti Āraišu ezera apsaimniekošanas plāna izstrāde, Zaubes muižas parka dabas vērtību ilgtspējīga apsaimniekošana, Zaubes ciema dzeramā ūdens kvalitātes nodrošināšana.

Funkcijai ***Veselība*** pamatbudžetā ir plānoti **40 071 EUR** jeb 0,5 % no kopējiem pamatbudžeta izdevumiem. Izdevumus sastāda projekts “Vietējās sabiedrības veselības veicināšanas, slimību profilakses pasākumu īstenošana Amatas novadā”.

Funkcijai ***Atpūta, kultūra, reliģija*** pamatbudžetā ir plānoti **1 013 984 EUR** jeb 12 % no kopējiem pamatbudžeta izdevumiem, kas ir par 18,7% vairāk kā 2018. gadā. Palielinājumu veido projekts “Kultūra, vēsture, arhitektūra Gaujas un laika lokos”.

***Izglītības funkcijas finansēšanai*** budžetā ir plānoti **3 951 111 EUR** jeb 46,7 %, kas ir par 3,1 % vairāk nekā 2018. gada budžetā. Valsts budžeta mērķdotācijas izglītībai plānotas 8 mēnešu periodam.

***Sociālās nodrošināšanas*** funkcijas veikšanai paredzētais finansējums **610 828 EUR** jeb 7,2 % no kopējiem pamatbudžeta izdevumiem, kas ir par 6,7 % vairāk nekā 2018. gadā.

***Finansēšanas daļu*** veido aizņēmumi unaizņēmumu atmaksa, skaidras naudas, depozītu apjoma izmaiņas. Amatas novada pašvaldības pamatbudžetā ir iekļautas plānotās kredīt saistības ar Valsts kasi **971 464** EUR **–** projektiem “Energoefektivitātes paaugstināšana Amatas novada pašvaldības ēkā- Drabešu Jaunajā pamatskolā – Līvu ēkā” 596 964 EUR, “Kultūra, vēsture, arhitektūra Gaujas un laika lokos” 374500 EUR.

Kredītu pamatsummu atmaksai plānoti **411175 EUR**, no autoceļu (ielu) fonda **184 351** **EUR**.

**Speciālā budžeta izdevumi** plānoti **EUR 149 275** apmērā.

2019. gadā ***autoceļu (ielu) fonda*** līdzekļi **ir plānoti** izlietot **115 440**  **EUR** apjomā jeb 77,3 % no kopējiem speciālā budžeta izdevumiem, kas ir par 49 % mazāk nekā 2018. gadā, jo ir palielinājusies finansēšanas daļa.

***Finansēšanas daļu*** veido aizņēmumi unaizņēmumu atmaksa, skaidras naudas, depozītu apjoma izmaiņas.

Kredītu pamatsummu atmaksai plānoti **184351 EUR.**

***Dabas resursu nodokļa*** līdzekļus **ir plānots** izlietot **31 790 EUR** apjomā jeb 21,3 % no kopējiem speciālā budžeta izdevumiem, kas ir par 11,5% vairāk nekā 2018. gadā.

***Pārējā speciālā budžeta*** līdzekļus **ir plānots** izlietot **2045 EUR** apjomā jeb 1,4 % no kopējiem speciālā budžeta izdevumiem.

Domes priekšsēdētāja: E. Eglīte